
REFERAT

Primăria Municipiului Timişoara a întocmit în cursul anului 2006 Studiul de Fezabilitate pentru „Reamenajarea şi modernizarea Parcului Rozelor”, din Municipiul Timişoara.

Studiul de Fezabilitate a fost realizat de SC PARC SILVA SRL. Reamenajarea parcului se justifică având în vedere că Parcul Rozelor reprezintă unul dintre cele mai apreciate şi reprezentative parcuri ce aparţin municipiului Timişoara prin poziţia sa centrală, prin stilul clasic bine definit şi prin colecţiile de trandafiri cu care se mândrea odinioară, de unde şi denumirea de „parc al rozelor”.
Având în vedere faptul că finanţarea obiectivului se va face din bugetul local, propunem Comisiilor de specialitate ale Consiliului Local al Municipiului Timişoara aprobarea Studiului de Fezabilitate „Reamenajarea şi modernizarea Parcului Rozelor” din municipiul Timişoara în valoare de 4.356.329 lei conform proiectului numărul PS 01 - 2006, reactualizat în 18 mai 2006, întocmit de SC PARC SILVA SRL Timişoara.

Principalii indicatori tehnico-economici ai investiţiei sunt: 

1)Valoare totală……………………………………………… 4.356.329,00 lei
Din care construcţii montaj………………………….. 3.968.491,00 lei 

2)Cheltuieli pentru proiectare şi asistenţă tehnică:

- studii de teren geo, topo

                                    10.000,00 lei;

- cheltuieli pentru avize, acorduri                                         2.000,00 lei;

- cheltuieli pentru proiectare                                               87.414,00 lei;

- cheltuieli pentru organizare licitaţii                                    1.000,00 lei;

- consultanţă, asistenţă tehnică, verificare proiect              20.000,00 lei;

                            TOTAL:   120.414,00 lei 

3)Cheltuieli pentru investiţia de bază:

- lucrări alei pietonale şi parcaje                                    1.392.290,00 lei;

- lucrări arhitectură                                                            768.930,00 lei;

- reţele electrice                                                                            0,00 lei;

- reţele de incintă apă-canal                                               619.058,00 lei;

- amenajări peisagistice                                                  1.054.013,00 lei;

             TOTAL:  3.834.291,00 lei 

4)Alte cheltuieli:

- organizare de şantier (3,5%)                                           134.200,00 lei;

- comisionul băncii finanţatoare (5%)                                 19.842,00 lei;

- cota Inspecţia de Stat în Construcţii (0,8%)                      30.674,00 lei;

- fond casa socială a constr. (0,5%)                                     19.735,00 lei;

- cheltuieli diverse şi neprevăzute (5%)                             197.735,00 lei;

TOTAL:    402.186,60 lei 

PROIECT DE HOTĂRÂRE

privind „Reamenajarea şi modernizarea

Parcului Rozelor” din Municipiul Timişoara 

Având în vedere Referatul nr. SC 2007 –         /18.05.2007 al Primarului Municipiului Timişoara, dr. ing. GHEORGHE CIUHANDU;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome, societăţi comerciale, Comisiei pentru administraţie locală, juridică, ordine publică, drepturile omului şi problemele minorităţilor, Comisiei pentru cultură, ştiinţă, învăţământ, turism, sport şi culte, Comisiei pentru sănătate, muncă şu protecţie socială, ecologie şi protecţia mediului din cadrul Consiliului Local al Municipiului Timişoara;

În conformitate cu Legea nr. 213/17.11.1998 actualizată privind proprietatea publică şi regimul juridic al acesteia; 

În conformitate cu prevederile art. 36, alin. 2, litera „c”, alin. 5 litera „a” din Legea nr.215/2001 republicată privind administraţia publică locală;

În temeiul art. 45 din Legea nr. 215/2001, republicată privind administraţia publică locală;

HOTĂRĂŞTE

Art.1.
Se aprobă Studiul de Fezabilitate pentru ” Reamenajarea şi modernizarea Parcului Rozelor” din municipiul Timişoara, întocmit de SC PARC SILVA SRL cu caracteristicile principale şi indicatorii tehnico-economici reactualizaţi în mai 2007, prevăzuţi în Anexa care face parte integrantă din prezenta hotărâre.

Art.2.
Finanţarea obiectivului prevăzut la art.1 se face din bugetul consolidat al unităţii administrativ teritoriale - Primăria Municipiului Timişoara, dacă nu există posibilitatea finanţării din alte surse.
Art.3.
Cu aducerea la îndeplinire a prezentei hotărâri se încredinţează Direcţiei de Mediu - Serviciul Spaţii Verzi din cadrul Primăriei Municipiului Timişoara.

Art.4.
Prezenta hotărâre se comunică:

· Instituţiei Prefectului - Judeţul Timiş;

· Primarului Municipiului Timişoara;

· Secretariatului Municipiului Timişoara;

· Serviciului Juridic;

· Direcţiei Economice;

· Direcţiei Edilitare;

· Direcţiei de Mediu;

· Direcţiei Urbanism;

· Direcţiei Patrimoniu;

· Poliţiei Comunitare;

· Biroului Control şi Audit Intern;

· Biroului Relaţii Publice;

· Centrului de Informare pentru Cetăţeni;

· Mass – media locale.

Preşedinte de şedinţă,






             Consilier
